ગુજરાતી સમાચાર: ચંડીગઢઃ માત્ર 3 દિવસની બાળકીનું કોરોનાથી મૃત્યુ, ભારતમાં સૌથી નાની ઉંમરની મૃતક? | Chandigarh Three Day Old Dies Due To Corona Youngest Covid 19 Victim In Country - India News | I Am Gujarat
Gujarati News India ચંડીગઢઃ માત્ર 3 દિવસની બાળકીનું કોરોનાથી મૃત્યુ, ભારતમાં સૌથી નાની ઉંમરની મૃતક?
Published: May 25, 2020 15:54 pm IST
ચંડીગઢઃ કેન્દ્ર શાસિત પ્રદેશ ચંડીગઢમાં રવિવારે કોરોના વાયરસથી સંક્રમિત 3 દિવસની બાળકીનું મોત થયું. માનવામાં આવે છે કે દેશમાં કોરોનાથી પીડિત મૃત્યુમાં આ સૌથી નાની વયનું મૃત્યું છે. આ સાથે ચંડીગઢમાં કોરોનાથી મૃતકોની સંખ્યા 4 થઈ ગઈ.
આંકડા જોઈએ તો દુનિયામાં અત્યાર સુધી સૌથી નાની ઉંમરની બાળકીની મોત દક્ષિણ આફ્રિકામાં થઈ છે. એ બાળકી 2 દિવસની જ હતી. જ્યારે ચંડીગઢમાં બાળકી 3 દિવસ પહેલા જ જન્મી હતી. પીજીઆઈ ચંડીગઢના ડોક્ટર્સે કહ્યું કે હાલ તેઓ એમ કહી ન શકે કે બાળકી દેશમાં કોરોનાથી મૃત્યુ પામનારમાં સૌથી નાની ઉંમરની છે. હાલ તેઓ તપાસ કરી રહ્યા છે જે બાદ મેડિકલ જર્નલમાં આ અંગે જાણ કરવામાં આવશે.
ડોક્ટર્સે કહ્યું કે બાળકીના મોત બાદ રવિવારે તેનો રિપોર્ટ આવ્યો. જેને શનિવારે સેક્ટર 22ની સિવિલ હોસ્પિટલમાંથી પીજીઆઈ લાવવામાં આવી હતી. બાળકીની માતાનું સેમ્પલ તેના જન્મ પહેલા જ કોરોના તપાસ માટે મોકલવામાં આવ્યું હતું. આરોગ્ય વિભાગ તપાસ કરી રહ્યું છે કે બાળકીને કોરોનાનું સંક્રમણ કઈ રીતે લાગ્યું.
હોસ્પિટલ સ્ટાફ ક્વોરન્ટીન
ત્યારે સેક્ટર 22 હોસ્પિટલમાં સ્ટાફ અને દાખલ દર્દીઓને પૂરી રીતે ક્વોરન્ટીન કરવામાં આવ્યા છે. આ હોસ્પિટલમાં મોટાભાગે મહિલાઓ પ્રસવ માટે ભરતી થાય છે. જેના કારણે આરોગ્યવિભાગની ચિંતા વધી છે. હાલ હોસ્પિટલમાં નવા દર્દીઓની ભરતી રોકી દેવામાં આવી છે અને સેનિટાઇઝેશનનું કામ પણ શરું કરી દેવામાં આવ્યું છે.
તો બીજી તરફ રવિવારે ચંડીગઢમાં કોરોના વાયરસ સંક્રમિત લોકોની સંખ્યાં વધારો જોવા મળ્યો છે. એક જ દિવસમાં અહીં 28 કેસ પોઝિટિવ આવતા તંત્રમાં દોડધામ વધી છે. ચંડીગઢમાં કુલ સંક્રમિતોની સંખ્યા વધીને 262 થઈ ગઈ છે.